|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Marcelo Alberto Bielsa**|  |
| Asmeniniai duomenys |
| **Pilnas vardas** | Marcelo Alberto Bielsa Caldera |
| Gimimo data | 1955 m. liepos 21 d. (67 metai) |
| Gimimo vieta | Rosarijas, Argentina |
| Pravardė | El Loco |
| Klubai |
| Dabar žaidžia | Athletic Bilbao (treneris) |
| **Pozicija** | gynėjas |
| Profesionalūs klubai\* |
| 1977-1978  1978-1979  1979-1980 | Newell's Old Boys  Instituto  Argentino de Rosario | 25 (0) |
|  Treniruotos komandos |
| 1990–1992  1992–1994  1995–1996  1997–1998  1998  1998–2004  2007–20102011–20142014–2015201620172018– | Newell's Old Boys  Club Atlas  Club América  Vélez Sársfield  Espanyol  Argentina Argentina  Čilė Čilė Athletic BilbaoMarseilleLazioLille OSCLeeds United |
| \* Skaičiuojama tik pasirodymai ir įvarčiai vietinėje lygoje Duomenys 2018. |

**Marselas Albertas Bielsa Kaldera** (*Marcelo Alberto Bielsa Caldera*; g. 1955 m. liepos 21 d.) – Argentinos futbolo treneris, buvęs žaidėjas (rungtyniavo gynėjo pozicijoje).

Gimė teisininkų šeimoje, Rosarijuje. Marselas sulaužė šeimos tradiciją ir tapo sportininku, tuo tarpu jo brolis Rafaelis Bielsa pagal šeimos tradiciją yra politikas. Marselas karjerą pradėjo Rosarijo klube Newell's Old Boys. Vėliau rungtyniavo dar poroje Argentinos klubų, tačiau karjerą baigė būdamas vos 25-erių metų ir ėmėsi dirbti treneriu.

Trenerio karjerą praėjo su Newell’s Old Boys jaunimo komandomis, o 1990 m. jam patikėtas vadovavimas profesionaliai komandai. Jam su komanda pavyko pasiekti Copa Libertadores finalą (kuriame pralaimėta tik po baudinių serijos) ir laimėti 1992 Torneo Clausura. Vėliau Bielsa trumpai dirbo kituose Meksikos ir Argentinos klubuose. 1998 m. išvyko į Ispaniją treniruoti RCD Espanyol klubo, tačiau tais pačiais metais sulaukė pasiūlymo iš Argentinos futbolo federacijos treniruoti Argentinos rinktinę.

Bielsa nuvedė Argentinos rinktinę iki 2002 m. pasaulio čempionato, bet ten argentiniečiai neįveikė grupės etapo. Nepaisant to, Bielsai suteiktas šansas toliau treniruoti rinktinę. Bielsos vadovaujami argentiniečiai pasiekė 2004 m. Copa América finalą bei laimėjo auksą 2004 m. olimpinėse žaidynėse. Bielsa iš savo posto netikėtai atsistatydino 2004 m. jį pakeitė Chosė Pekermanas.

2007 m. Čilės futbolo federacija su Marselu Bielsa sudarė 3 metų kontraktą. Argentinos stratego vadovaujami čiliečiai pasiekė skambių pergalių (pvz. pirmą kartą nugalėta Argentinos rinktinė) ir užtikrintai įveikė atranką į 2010 m. pasaulio čempionatą (į jį komanda pateko po 12 metų pertraukos). Jau pirmose čempionato varžybose čiliečiai po 48 metų pertraukos iškovojo pergalę pasaulio čempionate.

Bielsa turi didelę įvairių futbolo varžybų įrašų kolekciją. Jis taip pat pasižymi lakoniškumu dalydamas interviu žurnalistams.

Laimėjimai
----------

Trenerio karjera
Argentina **Newell's Old Boys**

* Primera Division (2): 1990–1991, Clausura 1992
* Copa Libertadores, antra vieta (1): 1992

Argentina **Vélez Sársfield**

* Primera Division (1): Clausura 1998

**Argentina Argentina**

* Vasaros olimpinės žaidynės, auksas (1): 2004
* Copa América, antra vieta (1): 2004

| Sporto pozicijos |
| --- |
| Prieš tai:**Daniel Passarella** | **Argentinos futbolo rinktinės treneris**1998-2004 | Po to:**José Pekerman** |

|  |  |
| --- | --- |
|  | **Vikiteka: Marcelo Bielsa** – vaizdinė ir garsinė medžiaga  |